Document ID: 32001R0260

Κανονισμός (ΕΚ) αριθ. 260/2001 της Επιτροπής
της 8ης Φεβρουαρίου 2001
που αντικαθιστά το παράρτημα του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3677/90 του Συμβουλίου, της 13ης Δεκεμβρίου 1990, για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 3769/92 της Επιτροπής(2), και ιδίως το άρθρο 10 παράγραφος 3,
Εκτιμώντας τα ακόλουθα:
(1) Πρέπει να εφαρμοστεί η απόφαση που εξέδωσε τον Μάρτιο του 2000 η Επιτροπή των Ηνωμένων Εθνών για τα ναρκωτικά να περιληφθεί η νορεφεδρίνη στον πίνακα Ι του παραρτήματος της σύμβασης των Ηνωμένων Εθνών του 1988.
(2) Είναι απαραίτητο να τροποποιηθεί η κατηγορία Ι του παραρτήματος του κανονισμού (ΕΟΚ) αριθ. 3677/90, ώστε να συμφωνήσει με αυτή την απόφαση.
(3) Αυτή η τροποποίηση θα συνεχίσει την εναρμόνιση του κανονισμού με την οδηγία 92/109/ΕΟΚ του Συμβουλίου, της 14ης Δεκεμβρίου 1992, σχετικά με την παρασκευή και την εμπορία ορισμένων ουσιών που χρησιμοποιούνται για την παράνομη παρασκευή ναρκωτικών και ψυχοτρόπων ουσιών(3), όπως τροποποιήθηκε τελευταία από την οδηγία 2001/8/ΕΚ της Επιτροπής(4).
(4) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής που συνεστήθη δυνάμει του άρθρου 10 του κανονισμού (ΕΟΚ) αριθ. 3677/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3677/90 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Φεβρουαρίου 2001.

Labels: 0
11
1